3. ลักษณะประกอบธุรกิจ

ประวัติความเป็นมา

ปี 2521 จดทะเบียนจัดตั้งบริษัทในนาม “ บริษัท โรงพยาบาลเอกชล จำกัด ” ทุนจดทะเบียน 22
ล้านบาท

ปี 2524 เปิดดำเนินการโรงพยาบาลเอกชลอย่างเป็นทางการ โดยมีเตียงรับผู้ป่วยไว้ค้างคืน 80
เตียง

ปี 2535 บริษัทฯ เข้าเป็นบริษัทจดทะเบียนในตลาดหลักทรัพย์แห่งประเทศไทย ชื่อย่อหลักทรัพย์ “
AHC ”

ปี 2537 บริษัทฯ จดทะเบียนแปรสภาพเป็นบริษัทมหาชน ชื่อว่า “ บริษัท โรงพยาบาลเอกชลจำกัด
(มหาชน) ”

ทุนจดทะเบียน 125 ล้านบาท

ปี 2549 เปิดดำเนินการโรงพยาบาลเอกชล 2 โดยมีเตียงรับผู้ป่วยไว้ค้างคืน 100 เตียง

ปัจจุบัน บริษัทโรงพยาบาลเอกชล จำกัด (มหาชน) ดำเนินกิจการโรงพยาบาล รวม 2 แห่ง คือ

1. โรงพยาบาลเอกชล ตั้งอยู่ที่ 68/3 หมู่ที่ 2 ถนนพระยาสัจจา ตำบลบ้านสวน อำเภอเมือง
จังหวัดชลบุรี บนเนื้อที่ 12 ไร่ 3 งาน 87 ตารางวา ปัจจุบันมีจำนวนเตียงรับผู้ป่วยไว้ค้างคืน 262
เตียง

2. โรงพยาบาลเอกชล 2 ตั้งอยู่ที่ 31/2 หมู่ที่ 3 ถนนอ่างศิลา ตำบลเสม็ด อำเภอเมือง
จังหวัดชลบุรี บนเนื้อที่ 15 ไร่ ปัจจุบันมีจำนวนเตียงรับผู้ป่วยไว้ค้างคืน 100 เตียง

โรงพยาบาลทั้ง 2 แห่ง เปิดให้บริการทุกวัน ตลอด 24 ชั่วโมง ให้บริการสุขภาพครบวงจร คือ
ตรวจรักษาโรค ฟื้นฟูสมรรถภาพ ป้องกันโรค และส่งเสริมสุขภาพ
ด้วยทีมแพทย์ผู้เชี่ยวชาญและบุคลากรมืออาชีพ พร้อมเครื่องมืออุปกรณ์การรักษาและวินิจฉัยที่ทันสมัย
มีรถพยาบาลพร้อมอุปกรณ์ช่วยชีวิตครบครัน นอกจาก นั้น ยังให้บริการนอกสถานที่ เช่น
การตรวจสุขภาพประจำปี การอบรมให้ความรู้เกี่ยวกับการป้องกันรักษาโรค
การปฐมพยาบาลเบื้องต้น ตามหน่วยงานราชการ โรงงาน และบริษัทต่างๆ
รวมทั้งติดตามเยี่ยมผู้ป่วยที่บ้านภายหลังจากรักษาหายแล้ว จัดประชุมวิชาการ เพื่อให้ความรู้แก่ผู้ป่วย
ญาติ และประชาชนทั่วไป ในการส่งเสริมสุขภาพและป้องกันโรค โดยวิทยากรผู้เชี่ยวชาญ

พัฒนาการทางธุรกิจที่สำคัญของบริษัทฯ คือ

ปี 2551 - โรงพยาบาลเอกชล ปรับปรุงพื้นที่ภายในและห้องพักผู้ป่วยชั้น 4 ถึง 10 (อาคาร2)
รวมถึงระบบ ประปาและดับเพลิง จำนวนเงิน 39.7 ล้านบาท

- โรงพยาบาลเอกชล 2 เริ่มเปิดรับผู้ป่วยใช้สิทธิประกันสังคม
โดยได้รับโควต้าจากสำนักงานประกันสังคม สามารถรับผู้ประกันตนได้ จำนวน 5,000 คน

ปี 2552 - โรงพยาบาลเอกชล ยกเลิกรับผู้ป่วยใช้สิทธิประกันสังคม มุ่งเน้นรับผู้ป่วยทั่วไป,
ผู้ป่วยบริษัทคู่สัญญา, ผู้ป่วยบริษัทประกันและผู้ป่วยประสบอุบัติเหตุจากรถ (พ.ร.บ.)

- โรงพยาบาลเอกชล 2 รับผู้ป่วยใช้สิทธิประกันสังคม โดยได้รับโควต้าจากสำนักงานประกันสังคม
สามารถรับผู้ประกันตนได้ จำนวน 100,000 คน

ปี 2553 - โรงพยาบาลเอกชล ปรับปรุงพื้นที่ชั้น 1 อาคาร 2
รวมทั้งระบบไฟฟ้าและระบบปรับอากาศ ด้วยวงเงิน

17 ล้านบาท

- โรงพยาบาลเอกชล 2 สร้างอาคารซักรีด เพื่อสนับสนุนงานบริการผ้า ของทั้ง 2 รพ.
รวมถึงซื้อเครื่อง Boiler จำนวนเงิน 9.3 ล้านบาท

- โรงพยาบาลเอกชล และ โรงพยาบาลเอกชล 2 พัฒนาระบบเอ็กซเรย์ เป็น Digital
Radiography (PACS – Picture Archiving and Communication System)
เพื่อการอ่านผลในระบบ On-line ของทั้ง 2 โรงพยาบาล

ปี 2554 - บริษัทฯ ชำระคืนเงินกู้ระยะยาวก่อนครบกำหนดชำระ 2 งวด รวมเป็นเงิน 86
ล้านบาท

1. เดือนกรกฎาคม และเดือนสิงหาคม 2554 ชำระคืนเงินกู้ 43 ล้านบาท
ซึ่งครบกำหนดชำระเดือน ธันวาคม 2555

2. เดือนกันยายน และตุลาคม 2554 ชำระคืนเงินกู้ 43 ล้านบาท ซึ่งครบกำหนดชำระเดือน

ธันวาคม 2556

- โรงพยาบาลเอกชล ทำพิธีฉลองครบรอบ 30 ปี ที่ให้บริการมา

- โรงพยาบาลเอกชล 2 ทำบุญครบรอบ 5 ปี ที่ได้เปิดดำเนินธุรกิจ

- โรงพยาบาลเอกชล 2 ได้รับโควต้าจากสำนักงานประกันสังคม สามารถรับผู้ประกันตนได้ จำนวน

120,000 คน และยังรับผู้ป่วยสิทธิทั่วไป ผู้ป่วยใช้สิทธิประกันชีวิต และยังมีบริษัทคู่สัญญาอื่นๆ

- โรงพยาบาลเอกชล 2 เป็น 1 ใน 32 โรงพยาบาลภาคเอกชนกลุ่มแรก
ที่ทำสัญญาให้การรักษาผู้ป่วย ใช้สิทธิข้าราชการ โครงการเบิกจ่ายตรง(DRGs)กับกรมบัญชีกลาง
กระทรวงการคลัง

ปี 2555 - เดือน พฤศจิกายน 2555 บริษัทฯ ได้ซื้อที่ดินจำนวนพื้นที่ 1 ไร่ 1 งาน 82 ตารางวา
ติดกับโรงพยาบาล

เอกชลด้วยวงเงิน 27.35 ล้านบาท ชำระเต็มมูลค่าแล้ว

-   ซื้อเครื่องมือและอุปกรณ์ทางการแพทย์ที่ทันสมัยเพิ่มเติม มูลค่ารวม 20,348,977 บาท

-   ปรับปรุงอาคารและสถานที่ มูลค่ารวม 6,395,931 บาท

-   โรงพยาบาลเอกชลอยู่ระหว่างดำเนินการเตรียมเปิด
    “ศูนย์โรคหัวใจและหลอดเลือดครบวงจร” ซึ่งจะเปิดให้บริการประมาณกลางปี 2556

-   โรงพยาบาลเอกชล 2 รับผู้ป่วยใช้สิทธิประกันสังคม
    โดยได้รับโควต้าจากสำนักงานประกันสังคม สามารถรับผู้ประกันตนได้ จำนวน 120,000 คน

รางวัลจากการพัฒนาคุณภาพอย่างต่อเนื่อง

ปี 2551 - โรงพยาบาลเอกชล 2
ผ่านการรับรองขึ้นทะเบียนเป็นสถานพยาบาลที่ให้บริการฟอกเลือดด้วยเครื่อง ไตเทียม
จากสำนักงานประกันสังคม

- โรงพยาบาลเอกชล 2 ผ่านการรับรองมาตรฐานระบบคุณภาพ ISO 9001 : 2000 จาก
Bureau Veritas Certification Thailand

ปี 2552 - โรงพยาบาลเอกชล รับรางวัล Hospital Quality Award ระดับ Gold จากบริษัท
อเมริกันอินเตอร์ แนชชั่นแนลแอสชัวรันส์ จำกัด

- โรงพยาบาลเอกชล 2 รับรางวัล Hospital Quality Award ระดับ Standard จากบริษัท
อเมริกัน อินเตอร์แนชชั่นแนลแอสชัวรันส์ จำกัด

ปี 2553 - โรงพยาบาลเอกชล 2 รับมอบกิตติกรรมประกาศขั้นที่ 2
จากสถาบันรับรองคุณภาพสถานพยาบาล (องค์การมหาชน)

- โรงพยาบาลเอกชล และ โรงพยาบาลเอกชล 2 รับรางวัลโครงการ Tokiomarine Taiyou
Quality Award 2010

- โรงพยาบาลเอกชล 2 รับรางวัล The Best Performance Award โครงการ Ayudhya
Allianz C.P. Hospital Service Award 2010

ปี 2554 - โรงพยาบาลเอกชลผ่านการต่ออายุการรับรองมาตรฐานคุณภาพโรงพยาบาล
(Reaccreditations) จาก สถาบันรับรองคุณภาพสถานพยาบาล (องค์กรมหาชน)

- โรงพยาบาลเอกชล รับรางวัลโครงการ Tokiomarine Taiyou Quality Award 2011
(Electronic Card)

- โรงพยาบาลเอกชล และ โรงพยาบาลเอกชล 2 รับรางวัล Hospital Quality Award
ระดับ Gold จาก บริษัท อเมริกันอินเตอร์แนชชั่นแนลแอสชัวรันส์ จำกัด

ปี 2555 - โรงพยาบาลเอกชล 2 ได้รับการรับรองมาตรฐานคุณภาพโรงพยาบาล (HA หรือ
Hospital Accreditation) จากสถาบันรับรองคุณภาพสถานพยาบาล (องค์กรมหาชน)

กิจกรรมช่วยเหลือสังคม ปี 2555

1. อบรมการช่วยฟื้นคืนชีพขั้นพื้นฐานสำหรับหน่วยงานเอกชนและอาสาสมัครมูลนิธิ
ซึ่งจัดเป็นประจำอย่างต่อเนื่องมาเป็นเวลา 4 ปี เพื่อให้ความรู้ ทักษะ
และมีหลักการปฏิบัติที่ถูกต้องแก่ผู้ให้การช่วยฟื้นคืนชีพ เช่น อาสาสมัครจากมูลนิธิต่างๆ เป็นต้น
ทำให้การช่วยฟื้นคืนชีพเป็นไปอย่างมีประสิทธิภาพ สามารถลดจำนวนผู้เสียชีวิต
และป้องกันความพิการหรือภาวะแทรกซ้อนที่อาจเกิดขึ้นตามมาภายหลัง

2. บริการให้ความรู้นอกสถานที่
เพื่อให้ความรู้ด้านสุขภาพแก่ประชาชนที่สนใจสามารถนำไปปฏิบัติในชีวิตประจำวันได้ เช่น

- ร่วมเป็นวิทยากรสอนนักเรียนชั้นประถมศึกษา

- การออกบูธในชุมชนและสถานที่ต่างๆ เพื่อให้ความรู้ พร้อมทั้งให้คำแนะนำด้านสุขภาพ
และมีการให้บริการตรวจวัดความดันโลหิต และตรวจวัดไขมันใต้ผิวหนัง

- มีกิจกรรมให้ความรู้วิธีการดูแลทรวงอก การตรวจมะเร็งด้วยตนเอง และการป้องกันดูแลตนเอง
ให้ห่างจากโรคมะเร็งเต้านม

- จัดกิจกรรม "มหกรรมสุขสันต์วันเด็ก ปี 2555" มีการบรรยายพิเศษ เรื่อง
เลี้ยงลูกให้เต็มศักยภาพ โดยแพทย์ผู้เชี่ยวชาญทางด้านกุมารเวช
และได้มีกิจกรรมแข่งขันคลานกลุ่มเด็ก

- ร่วมกิจกรรมในโครงการ “ส่งเสริมสุขภาพผู้สูงอายุ ประจำปี 2555”
มีวัตถุประสงค์เพื่อให้ผู้สูงอายุได้มีสุขภาพที่แข็งแรง และสามารถดูแลสุขภาพเบื้องต้นของตนได้อย่างถูกต้อง 

3. มอบทุนการศึกษาให้แก่นักศึกษาพยาบาลของมหาวิทยาลัยภาครัฐบาล
เพื่อส่งเสริมพัฒนาบุคลากรทางการพยาบาลและรองรับการขาดแคลนพยาบาลวิชาชีพ

4. รับบริจาคเลือดจากพนักงานโรงพยาบาลเอกชล และ โรงพยาบาลเอกชล 2
และผู้สนใจบริจาคในโครงการ “ เลือดเอกชล ” ให้แก่สภากาชาดไทย
เพื่อแจกจ่ายให้แก่โรงพยาบาลต่างๆ ในจังหวัดชลบุรี และจังหวัดใกล้เคียง

5. จัดกิจกรรม “คุณแม่รักสุขภาพ” เพื่อให้ความรู้ และให้คำแนะนำกับคุณพ่อ คุณแม่ มือใหม่
และผู้ที่สนใจ